Рeпублика Србија

Општина Медвеђа

Општинска управа општине Медвеђа

Одељење за урбанизам

Заводни број: 04-2-350-11/2021

Датум: 5. 7. 2023. године

Медвеђа

Одељење за урбанизам општинске управе општине Медвеђа, ул. Краља Милана бр. 48, у складу са чланом 50. Закона о планирању и изградњи („Службени гласник РС“, бр. 72/2009, 81/2009 - испр, 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 – др. закон, 9/2020 и 52/2021), чланом 58. Правилника о садржини, начину и поступку израде докумената просторног и урбанистичког планирања („Службени гласник РС“, бр. 32/2019) и чланом 10. Одлуке о изради измене Плана генералне регулације насељеног места Медвеђа („Службени гласник града Лесковца“, бр. 24/2021), оглашава

ЈАВНИ УВИД

у Нацрт измене дела Плана генералне регулације насељеног места Медвеђа и Извештај о стратешкој процени утицаја на животну средину измене дела Плана генералне регулације насељеног места Медвеђа

Јавни увид у Нацрт измене дела Плана генералне регулације насељеног места Медвеђа и Извештај о стратешкој процени утицаја на животну средину измене дела Плана генералне регулације насељеног места Медвеђа одржаће се у периоду од 5. 7. 2023. године до 19. 7. 2023. године у трајању од 15 дана, будући да се ради о скраћеном поступку измене дела планског документа. Увид се може извршити сваког радног дана од 10 до 14 часова у конференцијској сали зграде Општине Медвеђа, ул. Краља Милана бр. 48, као и на званичном сајту Општине Медвеђа ([www.medvedja.ls.gov.rs](http://www.medvedja.ls.gov.rs)).

Сва заинтересована физичка и правна лица могу добити све потребне информације и стручну помоћ у вези са предвиђеним изменама дела планског документа, те да истакну примедбе и сугестије на измене планског документа и/или извештај о стратешкој процени утицаја на животну средину. Примедбе и сугестије се достављају у писаном облику лично предајом на пријемном шалтеру Општинске управе општине Медвеђа или поштом на адресу ул. Краља Милана бр. 48, 16240 Медвеђа, закључно са 19. 7. 2023. године.

Јавна презентација нацрта измене планског документа одржаће се дана 7. 7. 2023. године са почетком у 10 часова у Скупштинској сали зграде Општине Медвеђа. Јавна седница комисије надлежне за јавни увид одржаће се дана 24. 7. 2023. године са почетком у 10 часова у Скупштинској сали зграде Општине Медвеђа.

По завршеном јавном увиду Комисија за планове сачиниће извештај о извршеном јавном увиду, са свим подацима, примедбама и одлукама по свакој евентуалној примедби.

Начелник Одељења

Иван Костић, дипл. прав.